Es redueixen les espectatives de rendiments de cultius en l'àmbit de la Unió Europea
MARS Bulletin, vol. 28, núm. 5.
Es revisen a la baixa les previsions de la majoria de cultius de la UE, especialment la colza, l'ordi d'hivern i el blat d'hivern.
No obstant, es preveu un alt rendiment de l'ordi de primavera a Espanya
Abordar els impactes de la COVID19 en les crisis alimentàries: d'abril a desembre de 2020
Ja abans de la pandèmia, hi havia uns 135 milions de persones que van patir nivells de "crisi".
D'aquests, 27 milions estaven en nivells d'emergència al límit de la fam.
És per això que la FAO fa una crida urgent de finançament per evitar els estralls que la crisi de la COVID19 pot fer en aquests països que ja abans estaven tocats per la fam.
Aquest document forma part del Pla mundial de resposta humanitària a la COVID19
L'impacte de la crisi de la COVID19 en les empreses europees: evidències d'enquestes a Àustria, Alemanya i Espanya
Aquesta nota presenta els resultats de dues preguntes ad-hoc sobre l'impacte de la crisi de la COVID19 que van ser incloses en l'onada d'abril del Programa conjunt d'enquestes empresarials de la UE de la Comissió Europea.
Les preguntes es van fer a empreses alemanyes, espanyoles i austríaques dels sectors de la indústria, els serveis, el comerç al detall i la construcció i es van centrar en l'efecte de la crisi en la facturació anual prevista i la capacitat de les empreses per sobreviure davant de les mesures de confinament vigents.
Els resultats mostren l'efecte de la crisi sobre la facturació de les empreses i proporcionen xifres alarmants sobre una possible onada de fallida/fallida causada per les mesures de confinament actuals
Comparació entre països del cicle de vida de les emissions de gasos amb efecte d'hivernacle dels sistemes lactis i de porcí utilitzant costos d'oportunitat de carboni per a l'ús de la terra
Aquest treball compara el cicle de vida de les emissions de gasos amb efecte d'hivernacle de la producció lletera mitjana de 13 països (Espanya, Dinamarca, el Brasil, França, Alemanya, Països Baixos, Polònia, Suècia, el Regne Unit, Irlanda, Itàlia, Nova Zelanda i els Estats Units) i la producció porcina d'11 països (Espanya, Dinamarca, el Brasil, França, Alemanya, els Països Baixos, Polònia, Suècia, el Regne Unit, Itàlia i els Estats Units) incorporant un cost d'oportunitat de carboni (COC) per a l'ús de la terra que essencialment assigna emissions del carboni perdut a les terres agrícoles destinades a produir un cultiu
Quines són les polítiques d'ecologització per a la resposta a la crisi i la recuperació econòmica?
Les lliçons apreses sobre les mesures passades d'estímul verd i les implicacions de la crisi de la COVID19
Aquest treball avalua els paquets d'estímul verd que van ser introduïts com a resposta a la crisi financera mundial (GFC) dels anys 2007-08 i aplega lliçons rellevants per a la recuperació de la crisi de la COVID19.
L'article destaca la importància d'incorporar els mecanismes d'avaluació de polítiques en mesures d'estímul verd.
També proporciona proves que la implementació de mesures d'estímul verd prou grans, oportunes i adequadament dissenyades pot generar creixement econòmic, crear llocs de treball i produir beneficis ambientals
Motors de canvi rellevants per al medi ambient i la sostenibilitat d'Europa
Una gran varietat de desenvolupaments societaris ràpids i a llarg termini a escala europea i mundial tenen efectes importants sobre el medi ambient de la UE.
Per posar un exemple, la nova tecnologia pot estalviar recursos i alleujar les pressions mediambientals, però també pot conduir a una demanda creixent d'energia i recursos naturals.
Per tant, assolir objectius de sostenibilitat requereix una transformació dels sistemes bàsics de producció i consum d'Europa.
Aquest informe de l'Agència Europea del Medi Ambient (EEA) analitza aquests "motors del canvi" i proporciona informació sobre els seus impactes en les ambicions de sostenibilitat de la UE
Estratègia de la UE per a la biodiversitat per a l'any 2030.
Recuperar la natura a les nostres vides
Nova estratègia global de biodiversitat per a l'any 2030 Per recuperar la natura a les nostres vides, adoptada per la Comissió Europea.
D'acord amb el Pacte Verd europeu, l'estratègia proposa accions i compromisos ambiciosos en l'àmbit de la UE per frenar la pèrdua de biodiversitat a Europa i arreu del món.
Aquesta estratègia es reforça amb la de La granja a la forquilla que hem recollit en aquest butlletí i trobareu en l'apartat de Política Agrària.
Diem que són complementàries perquè la Comissió vol unir la natura, els agricultors, les empreses i els consumidors en pro d'un futur sostenible i competitiu
Primeres impressions sobre l'Estratègia de la biodiversitat de la UE fins a l'any 2030
Article de l'Institut per a la Política Ambiental Europea (IEEP) en què fa una valoració positiva de la recentment estrenada estratègia de biodiversitat 2030 de la Comissió Europea
Organització de les Nacions Unides per a l'Agricultura i l'Alimentació (FAO)
Perspectives científiques per al seminari web europeu sobre el Pacte Verd i els boscos
Enllacem la documentació aportada al seminari Think Forest organitzat per l'Institut Forestal Europeu (EFI).
Una de les conclusions a què van arribar els participants del seminari és que la propuesta de Pacte Verd europeu hauria d'actualitzar-se per centrar-se més en la bioeconomia forestal i les diverses posibilitats que ofereix
Brasil i la selva amazònica: desforestació, biodiversitat i cooperació amb la UE i els fòrums internacionals
Els incendis i la desforestació que pateix l'Amazònia posen en risc un dels actius més rics en biodiversitat, a més d'un important regulador climàtic.
Per aquest motiu, la UE27 destaca la necessitat d'associar la qüestió de consums integrats de desforestació i situar les cadenes de subministrament lliures de desforestació al centre de les negociacions de l'Acord UE-Mercosur, atès el volum de comerç entre aquests blocs econòmics pel que fa a carn, cuir, soja, cafè, cautxú, polpa de fusta, biocombustible i fusta
En el context de la proposta de l'estratègia De la granja a la forquilla, el centre de recerca del Parlament Europeu ofereix un resum sobre la política agrària i el canvi climàtic de la UE al voltant de les principals conclusions de l'informe Alliance Environnement encarregat per la CE, del desembre de l'any passat, sobre l'impacte de la PAC en el canvi climàtic i les emissions
Impactes i adaptació del canvi climàtic a Europa
L'estudi del Projecte europeu PESETA IV té l'objectiu de fer entenedors els efectes del canvi climàtic sobre diverses zones d'Europa.
Segons l'informe, els efectes del canvi climàtic mostren una clara divisió nord-sud.
Les regions del sud d'Europa n'han patit un impacte molt més gran a causa dels efectes de la calor extrema, escassetat d'aigua, sequera, incendis forestals i baixos rendiments de cultius.
Limitar l'escalfament global per sota dels 20 C reduiria considerablement els impactes del canvi climàtic a Europa.
També explica com es poden evitar aquests efectes amb polítiques de mitigació i adaptació.
Els autors veuen el Pacte Verd (Green Deal) com una resposta als reptes del canvi climàtic
Comunicació oficial de l'estatègia De la granja a la taula.
L'estratègia estableix un canvi de model en la cadena d'aliments que, en línies generals, passa per reduir l'ús de plaguicides i augmentar el producte ecològic.
Es trata d'un text no vinculant, ja que de moment són només recomanacions
Anàlisi dels vincles entre la reforma de la PAC i el Pacte Verd
La Comissió Europea considera que la proposta de reforma de la PAC és compatible amb les ambicions del Pacte Verd (Green Deal).
Arran d'una petició del Parlament Europeu, la Comissió Europea ha publicat l'anàlisi que us enllacem sobre la contribució de la proposta de reforma de la PAC als compromisos de protecció ambiental, climàtic i de la biodiversitat de la UE fixats al Pacte Verd europeu.
Aquesta anàlisi identifica els passos necessaris perquè la futura PAC sigui totalment compatible amb el Pacte Verd i amb estratègies com De la granja a la forquilla i la de la biodiversitat
Estratègia De la granja a la forquilla: el primer pas cap a un marc sostenible de polítiques agroalimentàries de la UE?
Document de l'Institut per a la Política Ambiental Europea (IEEP).
L'article que posa en valor l'estratègia De la granja a la forquilla conclou que aquesta estratègia és un element clau i necessari del Pacte Verd europeu, i, juntament amb la nova estratègia sobre la biodiversitat de la UE, arriba en un moment important
Cap a un sistema alimentari sostenible: passar de l'aliment com a mercaderia a l'aliment com un bé comú: informe d'experts independents
Aquest document es va publicar per acompanyar el llançament de l'Estratègia de la UE De la granja a la forquilla.
Els sistemes d'aliments tenen components socials, econòmics i ecològics complexos, i cal una transformació radical per fer-los sostenibles.
Aquest informe del grup d'assessors científics de la UE (sigles en anglès SAPEA) recull la informació sobre com es pot produir aquesta transició de manera inclusiva, justa i oportuna.
Ja en el nostre butlletí Novetats Documentals de 21 d'abril, us vam oferir una primera versió d'aquest document més extensa, publicada per SAPEA amb el títol Un sistema alimentari per a la Unió Europea: una revisió sistemàtica de l'ecosistema de polítiques europees
Pressupost a llarg termini de la UE 2021-2027
La Comissió Europea ha presentat la seva proposta de pla important de recuperació.
Per garantir que la recuperació sigui sostenible, uniforme, inclusiva i justa per a tots els estats membres, la Comissió Europea proposa crear un nou instrument de recuperació, Next Generation EU, integrat en un pressupost de la UE potent, modern i renovat a llarg termini.
La Comissió també ha presentat el seu Programa de treball ajustat per a 2020, que prioritzarà les accions necessàries per impulsar la recuperació i la resiliència d'Europa
Comerç i seguretat alimentària en la pandèmia de coronavirus
La pandèmia de coronavirus no només ha creat una crisi global de salut pública, sinó que ha tingut un efecte significatiu en l'economia mundial i el comerç internacional.
Les mesures per fer front a les conseqüències de la pandèmia, alhora que afecten el comerç d'aliments, han repercutit en els sistemes alimentaris mundials i han suscitat preocupació sobre la seguretat alimentària mundial.
Aquest document del grup de recerca del Parlament Europeu recull el compromís de la UE per mantenir el funcionament dels fluxos comercials i les cadenes de subministrament i donar suport a la cooperació internacional per promoure la seguretat alimentària
La gestió dels usos de la terra en un moment de grans reptes: el Pacte Verd de la UE i les seves pròximes estratègies
Els propietaris de terres reconeixen plenament les amenaces per als seus negocis i mitjans de vida a causa de la taxa actual de canvi climàtic i de degradació dels recursos naturals: biodiversitat, sòls i aigua.
La prioritat donada per la UE a la restauració de l'estabilitat climàtica i el funcionament dels ecosistemes, doncs, té tot el suport de l'ELO, autora d'aquest document.
Aquest informe s'ofereix com a comentari constructiu sobre les estratègies en desenvolupament que la Comissió ha publicat per fer el seguiment del Pacte Verd
Lectures recomanades de 3 de juny de 2020